Diari Oficial de la Generalitat Valenciana


Sumari del DOGV 4638, del 26-11-2003 (2003/12558)

Informació pública de la proposta de programa d'actuació integrada i del projecte de reparcel·lació voluntària de la unitat d'execució les Olles, de l'àrea urbana de Bixquert, residencial unifamiliar de baixa densitat.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4638

Data del DOGV
:   26-11-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/12420


Organisme emissor
:   Ajuntament de Xàtiva

Tipus de document
:   Anunci

Informació pública de la proposta de programa d'actuació integrada i del projecte de reparcel·lació voluntària de la unitat d'execució les Olles, de l'àrea urbana de Bixquert, residencial unifamiliar de baixa densitat. [2003/X12496]
  
En virtut de l'acord adoptat per resolució de l'Alcaldia de data 874, de 17 d'octubre de 2003, se sotmet a informació pública la proposta de gestió indirecta, promoguda per la mercantil Promociones Ángel Díaz, SL, i per Manuel Fayos Zorraquino, del programa d'actuació integrada de la unitat d'execució les Olles, de l'àrea urbana de Bixquert, residencial unifamiliar de baixa densitat, amb una superfície de 64.625 m2, els promotors de la qual que aspiren a obtenir la condició d'agent urbanitzador són propietaris del 100% dels terrenys inclosos en la unitat d'execució.
  
La documentació que s'exposa al públic es troba instrumentada per una proposta de programa per al desenvolupament de l'actuació integrada, que comprèn una alternativa tècnica, un projecte d'urbanització i un pla de reforma interior de la totalitat del sector, així com el projecte de reparcel·lació voluntària, redactat conjuntament pels arquitectes V. Bolinches Roig, J. A. Felici Borrás i A. Calza Agreda, amb un pressupost de contracta per import de 527.784,38 euros, sense incloure-hi despeses d'honoraris, visats i taxes, que ascendeixen a un total de 555.332,33 euros.
  
De conformitat amb el que disposen els articles 46.3 i 4, i 69.2, 71 i 76.5 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, el programa d'actuació integrada i el projecte de reparcel·lació voluntària, s'exposaran simultàniament durant 20 dies hàbils, tot exhibint-ne la documentació completa, que podrà consultar-se en este ajuntament, Departament d'Urbanisme. La proposta de programa de la unitat d'execució, instrumentada per un projecte d'urbanització i un pla de reforma interior, juntament amb el projecte de reparcel·lació voluntària, se sotmetran a informació pública, mitjançant anunci en un diari d'informació general editat a la Comunitat i simultàniament en el Diari Oficial de la Generalitat Valenciana, durant el qual es podran formular al·legacions, així com també es podrà consultar en este ajuntament, Departament d'Urbanisme, les actuacions que es deriven de la referida documentació.
  
Si durant el període d'exposició al públic d'una primera iniciativa de programa, que s'efectuarà per un període de 20 dies, algú hagués iniciat una segona exposició d'una altra en competència amb aquella, hi escaurà la pròrroga de terminis regulada en l'article 46.4 per 20 dies addicionals. Qualsevol persona podrà presentar tant al·legacions com alternatives tècniques que vulguen competir amb l'exposada al públic, així com proposicions jurídiques i econòmiques per a executar qualsevol de les alternatives. Les proposicions jurídiques i econòmiques es presentaran durant els cinc dies hàbils següents al venciment de l'últim dels terminis d'exposició pública, amb la finalitat que haja transcorregut el període d'al·legacions de la totalitat de la documentació urbanística exposada al públic, programa d'actuació i del projecte de reparcel·lació voluntària, tot aportant la documentació establerta en els apartats c) i d) de l'article 32 de la LRAU.
  
L'acte d'obertura de pliques tindrà lloc a l'Ajuntament, en la data hàbil següent a la conclusió del termini per a presentar-les.